
Осигурена съм по основен трудов договор на максималния осигурителен доход. В момента съм в майчинство (след 135 ден) и искам да упражнявам дейност като консултант, която няма общо с основното ми назначение. Под каква форма е най-добре да уредя изпълняването на тази дейност? 


 

Трудов договор и допълнителна свободна професия
===============================================

 

Подобна информация не открих в направената препратка към сайта на НОИ.


Поздрави,  

адв. Николина Митова  

тел. 0898 303092




Благодаря за отговора. Базирах въпроса си на информация от сайта на НОИ:  

В случаите, когато майката ползва отпуск за отглеждане на дете по чл. 164, ал. 1 от Кодекса на труда и без да прекъсне неговото ползване, започне работа при друг работодател или възложител, обезщетението по чл. 53, ал. 1 от КСО – за отглеждане на дете до 2-годишна възраст следва да се изплаща в пълен размер до прекратяването или изтичането на отпуска за отглеждане на детето чрез работодателя, който го е разрешил.  

Източник: <https://nssi.bg/benefits/benefits/100-nerabotosposobnost/1860-ma13>




Лицата, които са осигурени за общо заболяване и майчинство, имат право на парично обезщетение за бременност и раждане, за отглеждане на дете до 2-годишна възраст и при осиновяване на дете до 5-годишна възраст при условията, размерите и сроковете, определени в чл. 48а – чл. 54 от Кодекса за социално осигуряване (КСО). Извършването на трудовата дейност, която е основание за осигуряване за общо заболяване и майчинство, и получаването на възнаграждение за тази дейност изключва получаването на парично обезщетение за бременност и раждане, за отглеждане на дете до 2-годишна възраст и при осиновяване на дете до 5-годишна възраст (с изключение на обезщетенията по чл. 50а, чл. 53г и по чл. 54 от КСО), тъй като обезщетенията за бременност и раждане, за отглеждане на дете до 2-годишна възраст и при осиновяване на дете до 5-годишна възраст се изплащат при ползване на отпуск на съответното основание.  

Накратко, дори да сключите граждански договор като консултант и дейността да е различна от дейността по трудовия Ви договор, не би следвало да имате основание за получаване на парично обезщетение за майчинство.


Поздрави,  

адв. Николина Митова  

тел. 0898 303092


